stanford-oval/wikipedia huggingface dataset:
סורת אל-ע'אשיה
הערות שוליים

↑  Hebrew_Quran, cpsquran
↑  הקוראן סורה 88 (תרגום רקנדורף) – ויקיטקסט, באתר he.wikisource.org
↑  Sura al-Ghashiya, WikiShia (באנגלית)
↑  Surah Ghashiyah, Chapter 88, Al-Islam.org, ‏24 בינואר 2014 (באנגלית)
↑  Book of Establishing the Prayer and the Sunnah Regarding Them - Sunan Ibn Majah - Sunnah.com - Sayings and Teachings of Prophet Muhammad (صلى الله عليه و سلم), sunnah.com
| 0 | 1 | 2 |
| --- | --- | --- |
| הסורה הקודמת: סורת אל-אעלא | הקוראן | הסורה הבאה: סורת אל-פג'ר |
| הסורה הקודמת: סורת אל-אעלא | סורה 88 | הסורה הבאה: סורת אל-פג'ר |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  GND: 4383659-8  TDVİA: gasiye-suresi  VIAF: 4792159478144027990009   WorldCat (עם VIAF): 4792159478144027990009
סמל אנדלוסיה

| --- | --- |

 פרטים
 המחזיק בסמל:  אנדלוסיה 
 תאריך אימוץ:  1862 
 
סמל אנדלוסיה הוא סמלה הרשמי של הקהילה האוטונומית אנדלוסיה שבספרד.
הסמל מציג את גיבור המיתולוגיה היוונית הרקולס, לבוש בעור האריה מנמאה ולרגליו שני אריות מזהב. מצידיו שני עמודים איוניים בצבע כסף שכותרותיהם זהב, המייצגים את עמודי הרקולס, מוטיב המופיע גם בסמל ספרד. מעל שני העמודים מופיעה קשת בצבעי דגל אנדלוסיה, ירוק, לבן וירוק שעליה כתובת לטינית בזהב: "DOMINATOR HERCULES FUNDATOR", דהיינו הרקולס, השליט המייסד. האמרה מסמלת את הסיפור המיתולוגי על הרקולס שיצר את החיבור בין הים התיכון ובין האוקיינוס האטלנטי. בתחתית נמצאת במה מוזהבת שעליה דגל אנדלוסיה ועליו מוטו בספרדית: "ANDALUCÍA POR SÍ, PARA ESPAÑA Y LA HUMANIDAD", כלומר, אנדלוסיה לעצמה, לספרד ולמען האנושות.
הסמל מבוסס על סמלה של העיר קדיס והוא אומץ בעצרת רונדה שהתקיימה ב-1918 בעיר רונדה ונקבע בחוק ב-1982.
סמל אפגניסטן

| --- | --- |

 פרטים
 המחזיק בסמל:  אפגניסטן 
 תאריך אימוץ:  2004 
 
סמל אפגניסטן הוא החותם הרשמי של המדינה המורכב ממספר סממנים המאפיינים אותה. נכון לשנת 2021, סמל המדינה (דה-פקטו) הוא סמלה של ארגון הטרור טליבאן ששולט באפגניסטן לאחר 20 שנה מאז נפילת שלטונם הקודם.
במרכז הסמל (דה-יורה) ניצבת תמונה של מסגד עם אריג תפילה ומיחרב אשר פונה לכיוון מכה. משני צידי המסגד מתנוססים דגלים אשר מייצגים את דגלי אפגניסטן. לצידי הסמל ישנם שני זרי פרחים ובתחתית הסמל ישנה כרזה עליה כתוב בערבית שמה של המדינה.
בגלגול האחרון שלו, נוסף לסמל הכיתוב "שהאדה" בשפה הערבית, והוא מופיע בראש הסמל.
סמל אפגניסטן הופיע במספר דגלי אפגניסטן לאורך ההיסטוריה של המדינה. הדגל הכי ניכר הוא הדגל בתקופת שלטון הקומוניסטים מאוקטובר 1979 ועד אפריל 1980, שהיה דגל אדום כאשר בצידו השמאלי העליון הופיע סמל אפגניסטן. וכן בדגל אפגניסטן תחת שלטון הטליבאן במהלך שנות התשעים.
האמירות האפגנית, עד 1926
סמל אפגניסטן, 1928-1929
סמל ממלכת אפגניסטן, 1931-1973
סמל אפגניסטן בשנים 2002–2004
סמל אפגניסטן בשנים 2013–2021
סמל אפגניסטן בשנים 2013–2021 (גרסת שחור-לבן)
סורת אל-מעארג'

| --- | --- |

שם ומספר הסורה בערבית
 שם מתורגם:  סורת הרקיעים
 מספר הסורה:  70
 מספר פסוקים:  44
 מיקום:  מכה
 ויקיטקסט:  אל-מעארג (תרגום רקנדורף)
 → סורת אל-חאקהסורת נוח ←
סורת אל-מעארִג' (בערבית: سورة المعارج) היא סורה מספר 70 בקוראן, המונה 44 פסוקים.
שם הסורה נגזר מהפסוק השלישי בה.
תוכן הסורה

הנושא המרכזי של סורת אל-מעארג' הוא יום הדין:
פסוקים 1–18 מדברים על יום הדין, החיים לאחר המוות, ועל הגיהנום.
פסוקים 19–35 ממשיכים בנושאים שעסקו הפסוקים הקודמים, אך מתמקדים בגן עדן.
פסוקים 36–44 מדברים על קבוצת אנשים הנקראים "הצבועים", ועל הגורל שמחכה להם על פי האמונה האסלאמית בחיים שלאחר המוות.
במסורת האסלאמית

לפי אחת המסורות של האסלאם השיעי, מי שמתמיד לקרוא את הסורה הזאת ישכון לאחר המוות בגן העדן בקרבת מוחמד.
הערות שוליים

↑  One Ayah a Day, פייסבוק
↑  The Quranic Arabic Corpus - Word by Word Grammar, Syntax and Morphology of the Holy Quran, corpus.quran.com
↑  TheLastDialogue, Surah Al Maarij Summary, The Last Dialogue, ‏7 במרץ 2019 (באנגלית)
↑  Sura al-Ma'arij, WikiShia (באנגלית)
↑  Surah al-Ma‘arij, Chapter 70, Al-Islam.org, ‏24 בינואר 2014 (באנגלית)
| 0 | 1 | 2 |
| --- | --- | --- |
| הסורה הקודמת: סורת אל-חאקה | הקוראן | הסורה הבאה: סורת נוח |
| הסורה הקודמת: סורת אל-חאקה | סורה 70 | הסורה הבאה: סורת נוח |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  GND: 1223732371  SUDOC: 241157552  TDVİA: mearic-suresi  VIAF: 103163510115110930564   WorldCat (עם VIAF): 103163510115110930564
סמל אסוואטיני

| --- | --- |

 פרטים
 המחזיק בסמל:  מסוואטי השלישי
 תאריך אימוץ:  1968 
 התקנים
 ציצה:  כתר העשוי מעלים
 עטרה:  תכלת וזהב
 מגן:  מגן מלחמה שמוצאו מאסוואטיני ועליו קישוטים
 תומכים:  אריה ופיל
 מוטו:  Siyinqaba  "אנחנו המבצר"
 
סמל אסוואטיני מבוסס על סמלים מסורתיים שונים מהתרבות המקומית. האריה מסמל את המלך והפיל מסמל את המלכה-האם. הם תומכים במגן המסורתי של האופייני לעמי הנוגוני המסמל אצל העמים "הגנה". מעל המגן נמצא כתר הנוצות של המלך שנלבש בדרך כלל בזמן חג הקציר הקרוי (סיסואטי: Ncwala). בסרט התחתון כתובה הסיסמה הלאומית בשפה המקומית "אנחנו המבצר" (סיסואטי: Siyinqaba).
ראו גם

דגל אסוואטיני
המנון אסוואטיני
סמרנון כלל-ימי

| סמרנון כלל-ימי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: צניניתיים
סוג:: סמרנון
מין:: סמרנון כלל-ימי
שם מדעי
 Decapterus macarellus ‏קיווייה, 1833

סמרנון כלל-ימי (שם מדעי: Decapterus macarellus) הוא מין דג הנפוץ באוקיינוס הפתוח. דג זה מכונה מקרל אך אינו שייך למשפחת הקולייסיים אלא למשפחת הצניניתיים.
מאפיינים

זהו דג קטן שאורכו עד 46 ס"מ. לדגים אלה סנפירי שת גדולים וסנפירים קטנים בשאר הגוף. הראש קטן ומוארך עם עיניים לבנות בולטות. הגוף בצבע כסוף-כחול עם בטן לבנה. סנפיר הזנב הוא אדמדם עד צהוב-ירוק. זהו דג שמצוי בלהקות גדולות הנודדות ברחבי האוקיינוסים הטרופיים.
הדגים מצויים בכל האוקיינוסים הטרופיים מעומק 40-200 מ' וחיים בלהקות של עד 40 פרטים. הם מצויים בעיקר בימים פתוחים וגם בימים כמו הים התיכון והים השחור, אך מעדיפים בעיקר סביבות של איים מרוחקים שונים. הם ניזונים מזואופלנקטון ונטרפים על ידי מגוון טורפים ימיים, כמו דולפינים, כרישים, דגי טונה, עופות ימיים, טורפים ימיים ועוד.
דגים אלה ניצודים לעיתים אך אכילתם עלולה לגרום לסיגואטרה. עם זאת הם נחשבים לדגי פתיון מושכים למינים שונים כמו הדקרים וצנינית ענק.
הערות שוליים

↑  סמרנון כלל-ימי באתר הרשימה האדומה של IUCN
סמרש (סדרת טלוויזיה, 2019)

| --- | --- |
 ארץ מקור:  רוסיה רוסיה
 שפות:  רוסית
 מספר פרקים:  12
 הפקה
 חברת הפקה:  Star Media
 שידור
 רשת שידור:  REN TV
 
סמרש היא מיני-סדרת טלוויזיה רוסית משנת 2019 בהפקת חברת Star Media עבור רשת REN TV. הסדרה מהווה עיבוד לספריו של ו. ודנב: "קח את האבן שלך", "שורת המוות" ו"דרך ללא עקבות".
זוהי סדרת פעולה העוסקת בעימות בין שירות המודיעין החשאי של ברית המועצות לבין ארגוני הביון של הרייך השלישי במלחמה הפטריוטית הגדולה.
עלילה

העלילה מתמקדת בגורלו של קצין הסמרש, גאורגי וולקוב, המתעמת עם אויבו המושבע - מייג'ור האבווהר קונרד פון ביטוצוב.
הסיפור מתחיל ב-21 ביוני 1941. וולקוב מביא לברית המועצות אוסף יהלומים והסכם סחר בין ברית המועצות לגרמניה, וכן מסמכים סודיים שערכם גבוה והוכנסו ממשרדו של וילהלם קנריס. אלא שהרכבת בה נוסע וולקוב נתפסת על ידי הגרמנים. מתברר שלצורך השגת המידע המודיעיני חשוב, פון ביטוצוב מוכן לעשות הכל...
שחקנים

אלכסיי מקארוב – גאורגי וולקוב
סמרניים

| סמרנים |
| --- | --- |
 סמרן מקריס
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי קביה
על־משפחה:: Erethizontoidea
משפחה:: סמרניים
שם מדעי
 Erethizontidae ‏בונפרטה, 1845

סַמְרָנִיִּים או דרבני העולם החדש (שם מדעי: Erethizontidae) הם משפחת מכרסמים, בעלי קוצים ארוכים וחדים החיים ביבשת אמריקה ומכאן שמם השני. הם אינם באמת דרבנים או קשורים אליהם אף על פי ששתי המשפחות בתת-סדרת דמויי-קביה.
הסמרניים קשיחים יותר ונעים לאט יותר והם אוכלים מזון מגוון יותר מהדורבניים.
הסמרניים הם מכרסמים בינוניים ואיטיים החיים רב הזמן על העצים ברגע שטורף מתקרב אליהם הם יקשיחו את גבם וינופפו לעברו בזנבם הקוצני. ברגע שהקוץ פוגע הוא נתלש מגוף הסמרן ואצל כמה מינים הקוץ גם מסוגל להתחפר בתוך העור של הטורף, דבר שיכול להיות קטלני.
במשפחת הסמרניים יש 5 סוגים ו-16 מינים. הגדול שבהם הוא המין הצפון אמריקאי סמרן מקריס.
מיון

תת-משפחת Chaetomyinae
סוג ומין יחיד Chaetomys subspinosus
תת-משפחת Erethizontinae
סמרן (Coendou) - בו 8 מינים בהם המין סמרן לופתן
מין יחיד Echinoprocta rufescens
מין יחיד סמרן מקריס (Erethizon dorsatum)
Sphiggurus - בו 9 מינים
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
| --- | --- |
בקרת זהויות :  NLI: 987007552897605171  LCCN: sh85044597 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
סמל אנדורה

| --- | --- |

 פרטים
 המחזיק בסמל:  אנדורה 
 תאריך אימוץ:  1969 
 התקנים
 מגן:  מחולק לרבעים: 1 מצנפת בישוף זהב וכסף ומטה כמורה על זהב, 2 שלושה מוטות אדומים על זהב, 3 שתי פרות אדומות על זהב, 4 ארבעה מוטות אדומים על זהב.
 מוטו:  לטינית: Virtus Unita Fortior (מעלות מאוחדות חזקות יותר)
 
סמל אנדורה קיים מזה מאות שנים, אך אומץ על ידי המדינה באופן רשמי רק בשנת 1969. הסמל מפר את הכלל ההרלדי הבסיסי המוכר כחוק הטינקטורה, ולפיו "אין לשים מתכת על גבי מתכת, או צבע על גבי צבע". בסמל ארבעה לוחות:
מתחת ללוחות מופיע בלטינית המוטו של אנדורה: "Virtus Unita Fortior" שתרגומו "מעלות מאוחדות חזקות יותר".
ראו גם

דגל אנדורה
המנון אנדורה
סיימון (משחק)

הסיימון המקורי
קונסולה של גרסה מודרנית של סיימון
סיימון (Simon) הוא משחק אלקטרוני קצבי שהומצא בארצות הברית (פטנט מספר 4207087) המיועד לפתח את הזיכרון. המשחק הופיע לראשונה בדיסקוטק בניו יורק בשנת 1978 ונחל הצלחה מיידית. כמו כן המשחק נהפך לסמל פופ תרבותי של שנות השמונים.
המשחק קרוי על שמו של משחק הילדים סיימון אמר (הרצל אמר או המלך אמר בעברית), ומתבסס על משחק של חברת אטארי משנת 1974 שנכשל בשוק.
במשחק של חברת אטארי ("גע בי") לכל הלחצנים היה צבע שחור והיה קשה יותר להבחין בין הצלילים שלהם. במשחק סיימון לעומת זאת, ישנם על קונסולת המשחק ארבעה לחצנים גדולים ולכל אחד צבע משלו: אדום, צהוב, ירוק או כחול, כשמתחת לכל לחצן ישנה נורה המשמשת להאיר אותו. בנוסף, הצלילים תוכננו להיות הרמוניים ללא תלות בסדר הלחיצה. לחצן מסוים מקבל צליל מסוים, זה המופעל אחריו מקבל אוקטבה אחת גבוהה יותר, הבא אחריו מקבל קוורטה מוגדלת והרביעי מקבל קוורטה מוקטנת.
מהלך המשחק

הקונסולה בוחרת באופן אקראי לחצן מסוים ומאירה אותו. עם הארת הלחצן מושמע גם צליל ייחודי ללחצן. המשחק מתחיל כאשר הקונסולה מאירה לחצן כלשהו. השחקן צריך ללחוץ על הלחצן שהקונסולה הראתה לו, כאשר בכל סיבוב נוסף מתווסף עוד צבע (עוד לחצן). זוהי צורה של למידה באמצעות חיקוי. המשחק מסתיים כאשר השחקן טועה ולוחץ על לחצן שלא הופיע ברצף, או כאשר הוא מצליח לחזור על הרצף הארוך ביותר שהוגדר למערכת (בדרך כלל 8 לחצנים).
למשחק ישנן שלוש גרסאות שונות, אותן ניתן לבחור לפני תחילת המשחק, וכן ניתן לקבוע את דרגת הקושי:
"סיימון אומר": השחקן חוזר על הרצף שהקונסולה מראה לו (כפי שהוסבר) כאשר ישנן ארבע רמות קושי: רצף של 8, 14, 20 ו-31 צבעים בהתאם.
"השחקן אומר": סיימון והשחקן מחליפים תפקידים. סיימון בוחר את הצבע הראשון, והשחקן ממשיך את הרצף כרצונו. אם השחקן טועה בשלב מסוים ברצף שהוא יצר המשחק נגמר. גם בגרסה זו ישנן ארבע רמות קושי, כמו בגרסה הראשונה.
"בחר את הצבע שלך": גרסה רבת משתתפים, בה לכל שחקן ניתן צבע אחר. כאן הרצפים אינם מורכבים מצבעים שונים, אלא ממקצבים שונים. השחקן האדום יכול ללחוץ רק על הלחצן האדום בתורו ואסור לו ללחוץ על לחצנים אחרים. השחקן צריך לחזור על המקצב שסיימון (הקונסולה) השמיעה לו, ואם הוא טועה הוא יוצא מהמשחק. המנצח הוא האחרון שנשאר במשחק.
גרסאות נוספות

ניתן למצוא גרסאות ממוחשבות של המשחק באתרים רבים באינטרנט. בחלק מהגרסאות לחיצה על כל לחצן משמיעה מנגינה קצרה או אפילו קול של גבר או אישה האומרים מילה כלשהי. קיימות גם גרסאות מתוחכמות של סיימון בהן הצבע של כל לחצן משתנה בכל סיבוב, והשחקן צריך לא להתבלבל ולזכור את מיקום הלחצנים ולא את צבעם.
יש גרסה ממוחשבת סאטירית שבה הצלילים הם קללות שונות בשפות שונות, לפי בחירת השחקן. הגרסה נקראת Simon Swears.
סיימון (נשק)

למעלה: רקטת מטאדור. למטה: רימון הסיימון.
רימון הסיימון
צנחן טוען סיימון על נשקו בתרגיל חי
סיימון ררנ"ד (רימון רובה נגד דלתות) הוא אמצעי לחימה המיועד לפריצת דלתות פרי פיתוחה של רפאל - מערכות לחימה מתקדמות. הוא נמצא בשימוש ביחידות ההסתערבות וההשתלטות (כגון הימ"מ, סיירת מטכ"ל וענף חמ"א) ולשעבר היה בשימוש בכל חטיבות החי״ר וגדודי חה״ן. בדגמים החדשים הוא נורה על ידי כדור חי מרובה 5.56 מ"מ, כמו ה-M16. הנשק הוא ייחודי לרפאל, ופטנט נרשם על רש"ק ההדף.
המערכת מכילה מוט STAND OFF באורך 40 סנטימטר בחלקה הקדמי, חומר נפץ בחלק האמצעי וזנב לוכד כדורים אלו באורך 39.1 ס"מ. הרימון משוחרר על ידי כדור למרחק מקסימלי של 45 מטר. המטען מופעל מההדף שנוצר בעת פגיעת המוט בדלת. חומר הנפץ נמצא במרחק מהחלק הקדמי על מנת שגל הדף יפגע כמה שיותר במשטח הדלת, ובכך יהדוף אותה באפקטיביות. קיימת גם גרסת אימונים בשם סיימון מוטוגוזה, ללא חומר נפץ. קיימת גרסה שמחוברת באופן ידני לדלת וידועה בשם "סיימון סטטי".
מאפיינים

משקל: 640 גרם (כולל המוט)
אורך:
400 מ"מ (אורך המוט)
730 מ"מ (סה"כ)
קוטר הרש"ק: 100 מ"מ
חומר נפץ:
סיימון סטנדרטי: 150 גרם
סיימון 120: 120 גרם
טווח: 15-45 מטר
מפעילות

ישראל ישראל
ארצות הברית ארצות הברית - בצבא ארצות הברית מכונה Grenade Rifle Entry Munition) M100 GREM).
סמל אנגולה

| --- | --- |

 פרטים
 המחזיק בסמל:  אנגולה 
 תאריך אימוץ:  1992 
 
סמל אנגולה מייצג בעיקרו את העבר הקרוב של האומה החדשה. הוא כולל סממנים מרקסיסטיים כבדים, כמו גם בדגל הלאומי. במרכז - מצ'טה ומעדר, המסמלים את המהפכה שהמדינה עברה בדרך לעצמאותה, ואת החשיבות שבעבודה חקלאית. מעליהם - כוכב, המסמל קידמה. השמש הזורחת היא סמל להתחלה חדשה. הסמל כולו מוקף חציו בגלגל שיניים, המסמל את חשיבות העבודה והתעשייה, וחציו השני בענפי כותנה וקפה, המסמלים את החשיבות שבשני ענפי החקלאות הללו באנגולה. 
מתחת - ספר פתוח, המסמל חינוך, וכותרת שבה כתוב - Republica De Angola - הרפובליקה של אנגולה, בפורטוגזית.
ראו גם

דגל אנגולה
המנון אנגולה
סמל אסטוניה

| --- | --- |

 גרסאות
 
 סמל קטן
 פרטים
 המחזיק בסמל:  אסטוניה 
 תאריך אימוץ:  19 ביוני 1925, 6 באפריל 1993
 התקנים
 מגן:  זהב, שלושה אריות צועדים כחול.
 תומכים:  שני ענפי אלון מוזהבים
 
סמל אסטוניה הוא סמלה הרשמי של הרפובליקה האסטונית.
הסמל מציג מגן זהב שעליו שלושה אריות כחולים שלשונם וטפריהם אדומים, פוסעים כשראשם פונה לעבר הצופה. הסמל מעוטר בענפי אלון מוזהבים.
ואלדמאר השני מלך דנמרק כבש את צפון אסטוניה במאה ה-13 ושלושת האריות נכללו בסמל העיר טאלין, ששמשה מאז ועד היום כבירת בירת אסטוניה.
סמלה של דנמרק כולל גם הוא שלושה אריות.
יקטרינה הגדולה העניקה סמל דומה לגוברניית אסטוניה באימפריה הרוסית  ב־4 באוקטובר 1788.
הריגיקוגו (הפרלמנט של אסטוניה) אימץ סמל דומה ב־19 ביוני 1925.
עם כיבוש אסטוניה על ידי ברית המועצות ב-1940 והפיכתה לרפובליקה סובייטית הונהג סמל אחר והסמל הנוכחי הושכח ונאסר לשימוש.
הסמל הנוכחי המשיך לשמש את ממשלת אסטוניה הגולה.
סמל המדינה והדגל ההיסטוריים הוחזרו לשימוש ב-7 באוגוסט 1990 והוכרו בחוק כסמל והדגל הלאומיים של אסטוניה ב־6 באפריל 1993.
סמל העיר טאלין
סמל גוברניית אסטוניה
ראו גם

דגל אסטוניה
המנון אסטוניה
| סמלי מדינות אירופה |
| --- | --- | --- |
| מדינות | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק • הולנד • הונגריה • הממלכה המאוחדת • ותיקן • טורקיה • יוון • לוקסמבורג • לטביה • ליטא • ליכטנשטיין • מולדובה • מונקו • מונטנגרו • מלטה • מקדוניה • נורווגיה • סלובניה • סלובקיה • סן מרינו • ספרד • סרביה • פולין • פורטוגל • פינלנד • צ'כיה • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |  |
| שטחים תלויים | אבחזיה • אג'ריה • אולדרני • אולנד • איי פארו • גגאוזיה • גיברלטר • ג'רזי • גרנזי • דרום אוסטיה • האי מאן • הרם • טרנסניסטריה • סרק • צפון קפריסין |  |
אירופה • אפריקה • אסיה • אוקיאניה • אמריקה הדרומית • אמריקה הצפונית
סורת אל-מטפפין

| --- | --- |

שם ומספר הסורה בערבית
 שם מתורגם:  סורת המחסרים במשקל
 מספר הסורה:  83
 מספר פסוקים:  36
 מיקום:  מכה
 ויקיטקסט:  אל-מטפפין (תרגום רקנדורף)
 → סורת אל-אנפטארסורת אל-אנשקאק ←
סורת אל-מֻטָפִפין (בערבית: سورة المطففين) היא הסורה ה-83 בקוראן, והיא מונה 36 פסוקים.
שם הסורה

שם הסורה נגזר מהפסוק הראשון בה, ומשמעותו היא "הנותנים מעט מהנדרש" או "השוקלים במאזני מרמה".
תוכן הסורה

הנושא העיקרי של הסורה הוא זכויותיהם החומריות והרוחניות של בני האדם. הסורה מדגישה את חשיבות השמירה על זכויותיהם של בני האדם, ומזהירה את מי שעושק את האנשים מזכויותיהם, הן החומריות והן הרוחניות. מלבד זה, הסורה מכילה תיאור לכאורה של גן העדן ושל הסיג'ין. כמו כן, סורה זו מזכירה את העיליין.
הסורה במסורת האסלאמית

בחדית' שנמסר על ידי אבן אל-עבאס, סורת אל-מטפפין הגיעה לאחר שמוחמד, נביא האסלאם, הגיע לאל-מדינה וראה שאנשיה היו שוקלים ומוכרים סחורות באופן לא הוגן. לפי חדית' אחר, האדם שמתמיד בקריאת הסורה הזו יזכה בעולם הבא לשתות משקה טהור ונקי שלא נראה קודם לכן מעולם. בחדית' נוסף נטען שקריאת הסורה יכולה להגן על כל דבר שקוראים אותה עליו. ישנה מסורת אסלאמית הגורסת כי האדם המקפיד על קריאת הסורה, יהיה מוגן מאש הגיהנום. הסורה נזכרת גם בחדית' שנמסר על ידי עבדאללה אבן מסעוד.
הערות שוליים

↑  083-Surah-Mutaffifeen.pdf - Rahnuma eBooks Library, ebooks.rahnuma.org
↑  hebrew quran, cpsquran
↑  הקוראן סורה 83 (תרגום רקנדורף) – ויקיטקסט, באתר he.wikisource.org
↑  Sura al-Mutaffifin, WikiShia (באנגלית)
↑  TheLastDialogue, Surah Al Mutaffifin Summary, The Last Dialogue, ‏7 במרץ 2019 (באנגלית)
↑  Mohammad Ali Amir-Moezzi, Institute of Ismaili Studies, The spirituality of Shi'i Islam: beliefs and practices, London: I.B. Tauris, 2011, ISBN 978-0-85771-965-2
↑  Hadith - The Chapters on Business Transactions - Sunan Ibn Majah - Sunnah.com - Sayings and Teachings of Prophet Muhammad (صلى الله عليه و سلم), sunnah.com
↑  Ṭabrisī, Majmaʿ al-bayān, כרך 10, עמ' 685
↑  Baḥrānī, al-Burhān, כרך 5, עמ' 603
↑  Surah Mutaffifin, Chapter 83, Al-Islam.org, ‏24 בינואר 2014 (באנגלית)
↑  Hadith - Book of Prayer (Kitab Al-Salat): Detailed Injunctions about Ramadan - Sunan Abi Dawud - Sunnah.com - Sayings and Teachings of Prophet Muhammad (صلى الله عليه و سلم), sunnah.com
| 0 | 1 | 2 |
| --- | --- | --- |
| הסורה הקודמת: סורת אל-אנפטאר | הקוראן | הסורה הבאה: סורת אל-אנשקאק |
| הסורה הקודמת: סורת אל-אנפטאר | סורה 83 | הסורה הבאה: סורת אל-אנשקאק |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  TDVİA: mutaffifin-suresi  VIAF: 189163510103910930307   WorldCat (עם VIAF): 189163510103910930307
סמרש (סדרת טלוויזיה, 2007)

| --- | --- |

 כותבים:  לאוניד פורוחניה 
 בימוי:  זינובי רויזמן 
 שחקנים:  אנדריי יגורוב  אנדריי סוקולוב  סבטלנה אוסטינובה  אנטון מקרסקי  יקטרינה רדניקובה 
 ארץ מקור:  רוסיה רוסיה
 שפות:  רוסית
 מספר פרקים:  4
 הפקה
 חברת הפקה:  Favirutfilm   סנטרל פרטנרשיפ
 מוזיקה:  ייבגני שירייב 
 שידור
 רשת שידור:  הערוץ הראשון
 תקופת שידור מקורית:  2007–הווה 
 קישורים חיצוניים
 דף התוכנית ב-IMDb
 
סמרש היא מיני-סדרת טלוויזיה רוסית משנת 2007 בהפקת הערוץ הראשון ברוסיה.
עלילה

שנת 1945. קבוצה של קציני סמרש יוצאת לחופשה למוסקבה. בדרך הם נעצרים בעיר גרודנו בבלארוס, שם הם פוגשים חבר ותיק שמבקש את עזרתם במאבק נגד כנופיה חסרת רחמים ומנהיגה יוזף ברנאצקי, כשהוא מטיל אימה על העיר. כתוצאה מכך, כולם נמשכים לסדרת אירועים דרמטיים, בהם רגשות אישיים מנוגדים ועבריינים שאינם משחקים לפי הכללים.
כתוצאה מכך, אשתו של המנהיג, קרולינה, נהרגת בידי ביקוב, והמנהיג עצמו מתאבד.
שחקנים ודמויות

אנטון סיומקין – אנדריי בייקוב, לוטננט סמרש
אנדריי יגורוב – גריגורי לובנץ, קפטן סמרש
אנטון מקרסקי – פאשה וחליץ', לוטננט סמרש
סבטלנה אוסטינובה – פאבלינקה
אנדריי סוקולוב – יוזף ברנאצקי, מנהיג הכנופיה
יקטרינה רדניקובה – קרולינה, אשתו של יוזף
ביקורת

במאי 2013 לאוניד גוזמן כתב בבלוג שלו ביקורת נגד הסדרה על כך שהיא מציגה את ההרואיות של אנשי ארגון הסמרש הרצחני ומציג אותו ואת אנשיו כגוף אכיפת חוק גרידא, הוא טען כי המדים היפים שהסוכנים לובשים בסדרה כלל לא נראו כאלה במציאות וכי הארגון היה מאיים ואחראי לפשעי מלחמה לא פחות מהגסטאפו הנאצי.
סמל אסטוריאס

| --- | --- |

 פרטים
 המחזיק בסמל:  אסטוריאס 
 תאריך אימוץ:  27 באפריל 1984 
 
סמל אסטוריאס הוא סמלה הרשמי של הקהילה האוטונומית אסטוריאס שבספרד.
תיאור

המגן הוא "ספרדי" והוא מעוצב כשדה כחול שבו מוטען צלב הניצחון, צלב היסטורי בספרד שקצות זרועותיו מפוצלות לשלושה. הצלב עשוי זהב והוא מקושט באבני חן. משתי זרועותיו האופקיות תלויות האותיות אלפא ואומגה, בזהב גם הן. בשוליו הימניים והשמאליים של המגן מופיע כיתוב זהב בלטינית: ”HOC SIGNO TVETVR PIVS - HOC SIGNO VINCITVR INIMICVS”, כלומר: סמל זה נתן ניצחון על האויב, סמל זה הגן על המאמין.
העיצוב כולו מסמל את ניצחון הנוצרים על המוסלמים המורים במהלך הרקונקיסטה. על פי המסורת, נשא מושל אסטוריאס פלאגיוס(אנ') את הצלב בעת הקרב הראשון נגד המוסלמים. כיוון שהקרב והרקונקיסטה כולה הוכתרה בניצחון הנוצרים, נחשב הצלב לאחד מגורמי הניצחון. כרבים מסמלי האוטונומיות בספרד, מעל הסמל מותקן כתר ממלכת ספרד.
הסמל אומץ ונקבע בחוק ב-27 באפריל 1984.
ראו גם

דגל אסטוריאס
סן מרקו (רובע)

| --- | --- |
כיכר סן מרקו
כיכר סן מרקו
 מדינה:  איטליה איטליה
 מחוז:  ונטו ונטו
 על שם:  בזיליקת סן מרקו 
 אוכלוסייה:  ‏
  ‑ ברובע:  4,236 (2007)
 קואורדינטות:  45°26′02″N 12°19′59″E﻿ / ﻿45.434°N 12.333°E﻿ / 45.434; 12.333 
 אזור זמן:  UTC+1
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
סן מרקו (באיטלקית: San Marco) הוא אחד מששת רובעי העיר ונציה שבאיטליה. הרובע ממוקם בלב העיר, וכולל גם את האי סן ג'ורג'ו מג'ורה.
ברובע ממוקמים אתרים רבים ובהם בזיליקת סן מרקו ובסמוך לה כיכר סן מרקו, ארמון הדוג'ים, תיאטרון לה פניצ'ה, מוזיאון פאלאצו גראסי, הבר של הארי וכנסיות רבות.
הרובע היווה המרכז השלטוני של רפובליקת ונציה. כיום מהווה הרובע את המרכז התיירותי של העיר, ומצויים בו מלונות רבים, מסעדות וחנויות יוקרה.
סיגמואידוסקופיה

מעי של חולה בפוליפוזיס משפחתית בבדיקת סיגמואידוסקופיה
סיגמואידוסקופיה (מכונה לעיתים רקטוסקופיה) היא בדיקת קולונוסקופיה קצרה בה נבדק רק חלקו הסופי של המעי הגס, הסיגמואיד.
סיגמואידוסקופיה היא בדיקה המאפשרת הסתכלות ישירה אל הקטע הסופי של חלל המעי הגס. בדומה לבדיקות הפולשניות, גם במהלכה מוחדר אנדוסקופ – צינור דק וגמיש שמצלם את החלק הרלוונטי ומאפשר צפייה בו. הבדיקה מבוצעת, כאשר ישנן תלונות חוזרות ונשנות על כאבי בטן, דימום ממערכת העיכול, שלשולים, עצירות ועוד.
הבדיקה והזמן שאחריה

ביום הבדיקה יש לעשות באופן עצמאי שני ניקויים של המעי הגס על ידי חוקן, שעתיים לפני הבדיקה.
משך הבדיקה הוא כ-10 דקות בלבד, במהלכה מוחדר הצינור דרך פי הטבעת, כשהנבדק שוכב על צידו השמאלי בברכיים מכופפות. במהלך הבדיקה, ייתכן והנבדק יחוש תחושת אי נוחות, עקב כניסת אוויר שמרחיבה את המעי הגס.
לאחר הבדיקה יש להישאר להשגחה של חצי שעה. בשלב זה ניתן לאכול ולשתות כרגיל, אך ללא הגזמה. תיתכן תחושת לחץ, עקב גזים.
סיבוכים אפשריים: אם נערך גם טיפול כמו כריתת גידול או נטילת ביופסיה, קרוב לוודאי שיהיה דימום קל שייעצר תוך זמן קצר. הסיבוכים נחשבים לנדירים ביותר.